Засвар үйлчилгээний зардал нь таны замын хөдөлгөөний аюулгүй ажиллагааны гүйцэтгэлийн хэмжүүр болдог. Тээврийн хэрэгслийг хэрхэн жолоодож байгаа болон ялангуяа ажлын даалгавар, үйл ажиллагааны чиглэл ижил төстэй тээврийн хэрэгслүүдийн ялгааг харахын тулд дараах зүйлийг хэмжиж болно:

* Дугуйн элэгдлийн түвшин
* Тоормосны элэгдлийн түвшин
* Ерөнхий засвар үйлчилгээний зардал

Байгууллага дотроо тээврийн хэрэгслийн засвар үйлчилгээ үзүүлдэг тохиолдолд хөнгөн ослоос үүдэлтэй мэдээлээгүй гэмтэл тээврийн хэрэгслийн засвар үйлчилгээний зардалд ордоггүй. Эдгээрийг үргэлж ослоос үүдэлтэй хохирол гэж үзэх ёстой.

Тээврийн хэрэгслийн дундаж зардалтай харьцуулахад тухайн ажилтны засвар үйлчилгээний зардал нэмэгдэх нь уг ажилтныг зүй зохисгүй жолоо бариж буйг илтгэнэ. Ялангуяа уг ажилтны талаарх аюултай зан төлөв, хандлагыг харуулах бусад тоо мэдээлэл (телематикаас авсан г.м.) байвал улам батлагдана. Үүний дагуу ажилтан болон шууд удирдлага зардал нэмэгдсэний цаадах шалтгааныг олохоор харилцан ярилцах шаардлагатай.

Засвар үйлчилгээний зардал нь тодорхой хугацааны дараа аюулгүй жолоо барих чиг хандлагыг тодорхойлж, танай замын хөдөлгөөний аюулгүй байдлын хөтөлбөр үр дүнгээ өгч буй эсэхийг харуулдаг. Мөн өөр газар, хэлтэс/ үйл ажиллагааны ялгааг тогтооход тустай боловч энэхүү тоо мэдээллийг ашиглан харьцуулсан үзүүлэлт гаргахдаа сэлбэгийн өртөг, ажлын хөлс тогтмол эсэхийг анхаараарай. Үүний нэгэн адил, олон жилийн дундаж чиг хандлагыг тодорхойлох мэдээлэлд дүн шинжилгээ хийх үедээ оновчтой харьцуулалт хийж буйг батлахын тулд зардлын инфляцыг тооцох шаардлагатай.